Шрайбман: Нічога прынцыпова новага ў ягоным выступе не было — вельмі акуратны, дыпляматычны выступ: у прынцыпе, гэта ягоны стыль. Два акцэнты — па-першае, Макей прызнаў сувязь паміж замежнай палітыкай і ўнутранай, сказаўшы, што нават маленькія ўнутрыпалітычныя нюансы могуць моцна ўскладніць жыцьцё ў замежнай палітыцы. Відавочны намёк на нядаўнія падзеі ў Беларусі. Мне падаецца, МЗС, мякка кажучы, незадаволены тым, што яму даводзіцца, па сутнасьці апраўдвацца, і прымаць на сябе ўдар за тое, на што міністэрства ня можа паўплываць.